作者:馬致遠
標題:呂洞賓三醉岳陽樓・么篇
內容:想那等塵俗輩，恰便似糞土牆。王弘探客在籬邊望，李白捫月在江心喪，劉伶荷鍤在墳頭葬。我則待朗吟飛過洞庭湖，須不曾搖鞭誤入平康巷。(雲)小二哥，打二百長錢酒來。(酒保雲)先交了錢，然後吃酒。(正末雲)你也說的是，與你這一錠墨，便當二百文錢的酒。(酒保雲)笑殺我也。量這一錠墨有甚麼好處，那裡便值二百文錢？(正末雲)我這墨非同小可，便當二百文錢也不多哩。(唱)。